Starten er gået

De første offentlige blockchain-cases er ved at tage form.

Tinglysning

Sverige arbejder på at bruge blockchain-teknologi til tinglysning. Potentialet er stort på ejendomsområdet, som er præget af komplekse sagsgange med mange aktører og dokumenter. Udviklingen sker i samarbejde med start up-virksomheden Chromaway. Løsningen skal reducere manuelle fejl og øge sikkerheden.

Cykeltyveri

El-cykler stjæles i stort omfang i Holland. En ny blockchain-løsning giver politi og andre myndigheder adgang til data om ejer, stelnummer og forsikring og til cyklens GPS-position. Politiet kan tage affære med det samme og tjekke, hvor cyklen er, samt om den er stjålet og erstatningsberettiget.

Alle offentlige dokumenter

Dubai vil være global leder inden for blockchain-teknologien. I oktober 2016 annoncerede kronprins Sheikh Hamdan bin Mohammed bin Rashid Al Maktoum, at alle offentlige dokumenter i ørkenstaten efter planen skal ligge på blockchain i 2020. Dubai forventer, at projektet vil gavne alt fra ejendomsmarked og banker til sundhedsvæsen, miljø og turisme.